Ο **Ανατόλι Βασιλίοβιτς Ντεμιανένκο** (ουκρανικά: Анатолiй Васильович Дем'яненко‎) (γενν. 19 Φεβρουαρίου 1959) είναι Ουκρανός πρώην ποδοσφαιριστής, ο οποίος αγωνιζόταν ως αμυντικός και νυν προπονητής.

Σταδιοδρομία
------------

### Ως παίκτης

Ο Ντεμιανένκο ξεκίνησε την ποδοσφαιρική σταδιοδρομία του στην ακαδημία νέων της σχολής ποδοσφαίρου *Dnipro-75* στη γενέτειρά του, το Ντνίπρο. Προστέθηκε στο ρόστερ της τοπικής Ντνίπρο Ντνιπροπετρόφσκ του Πρωταθλήματος ΕΣΣΔ τη σεζόν 1975. Ωστόσο, έκανε το ντεμπούτο του για την κύρια ομάδα της Ντνίπρο τη σεζόν 1978. Μέχρι το τέλος εκείνης της σεζόν είχε παίξει 20 παιχνίδια, όπου σημείωσε 1 γκολ.

Το 1979, ο Ντεμιανένκο έπαιξε δύο παιχνίδια για την Εθνική Ουκρανίας στη Σπαρτακιάδα των Λαών της ΕΣΣΔ.

Ο Ντεμιανένκο ήταν ένας μακροχρόνιος αρχηγός της Ντιναμό Κιέβου και ένας παραγωγικός αριστεροπόδαρος παίκτης για τη Σοβιετική Ένωση, ο οποίος μπορούσε να αγωνιστεί σε ολόκληρη την πλευρά από την άμυνα μέχρι την επίθεση. Επίσης, αγωνίστηκε σε σύντομες θητείες για τη γερμανική 1. ΦΚ Μαγδεβούργο και την πολωνική Βίντζεφ Λοτζ. Τον Δεκέμβριο του 2000 ψηφίστηκε ο 3ος καλύτερος παίκτης στην Ουκρανική «Ομάδα του Αιώνα» σύμφωνα με δημοσκόπηση της εβδομαδιαίας εφημερίδας *The Ukrainsky Futbol weekly*, πίσω από τον Αντρέι Σεβτσένκο και τον Όλεγκ Μπλαχίν. Ο Ντεμιανένκο είναι 4ος στα ρεκόρ όλων των χρονικών συμμετοχών για την Εθνική ΕΣΣΔ και έπαιξε σε τρία Παγκόσμια Κύπελλα για αυτήν.

### Ως προπονητής

Ο Ντεμιανένκο ξεκίνησε την προπονητική σταδιοδρομία του με την ΦΚ ΤΣΣΚΑ Κιέβου το 1993. Μετά τη συγχώνευση των *ανδρών του Στρατού* με την την ΦΚ Μπορίσπιλ έγινε μέλος του προπονητικού επιτελείου της πρόσφατα ιδρυθείσας *ΦΚ ΤΣΣΚΑ-Μπορίσφεν Κιέβου*. Ήδη την επόμενη σεζόν, το 1994, ο Ντεμιανένκο εντάχθηκε στη Ντιναμό Κιέβου. Μέχρι το 2005 ήταν τακτικός προπονητής του μεγάλου προπονητικού επιτελείου της Ντιναμό και στη συνέχεια του προτάθηκε να γίνει πρώτος προπονητής. Κατά τη διάρκεια αυτής της περιόδου κέρδισε το Πρωτάθλημα Ουκρανίας μία φορά, το 2006–07. Κέρδισε επίσης το Κύπελλο Ουκρανίας του 2005–06 και του 2006–07. Μετά από αρκετές ήττες της Ντιναμό Κιέβου νωρίς στη σεζόν 2007–08, ο Ντεμιανένκο παραιτήθηκε από προπονητής της Ντιναμό τον Σεπτέμβριο του 2007.

Τον Ιανουάριο του 2008, ο Ντεμιανένκο έγινε προπονητής της Νεφτσί Μπακού ΠΦΚ από το Αζερμπαϊτζάν, μετά την απόλυση του προπονητή Βλάστιμιλ Πετρζέλα. Ο Ντεμιανένκο έγραψε ιστορία στο Αζερμπαϊτζάν, κάνοντας τη Νεφτσί Μπακού να γίνει η πρώτη ομάδα που κατάφερε να φτάσει στον τρίτο γύρο των Προκριματικών του Κυπέλλου ΟΥΕΦΑ. Ωστόσο, απολύθηκε μετά την έναρξη του Πρωταθλήματος Αζερμπαϊτζάν, καθώς έχασε τα δύο πρώτα παιχνίδια. Στη συνέχεια, είχε θητείες με τις Νασάφ Καρσί, Βολίν Λουτσκ και ΦΚ Νίτρα.

Προσωπική ζωή
-------------

Ο Ανατόλι είναι πατέρας ενός Ουκρανού ποδοσφαιριστή Ντενίς Ντεμιανένκο (γενν. 2000).

Στατιστικά σταδιοδρομίας
------------------------

### Εθνική ομάδα

Πηγή:

| Σοβιετική Ένωση |
| --- |
| Έτος | Συμ. | Γκολ |
| 1981 | 4 | 1 |
| 1982 | 10 | 0 |
| 1983 | 9 | 2 |
| 1984 | 4 | 0 |
| 1985 | 14 | 2 |
| 1986 | 12 | 0 |
| 1987 | 7 | 0 |
| 1988 | 16 | 1 |
| 1989 | 2 | 0 |
| 1990 | 2 | 0 |
| Σύνολο | 80 | 6 |

### Διεθνή γκολ

| # | Ημερομηνία | Τόπος διεξαγωγής | Αντίπαλος | Τρέχων αποτέλεσμα | Τελικό αποτέλεσμα | Διοργάνωση |
| --- | --- | --- | --- | --- | --- | --- |
| 1. | 23 Σεπτεμβρίου 1981 | Κεντρικό Στάδιο Λένιν, Μόσχα |  Τουρκία | **2** –0 | 4–0 | Προκριματικά Παγκοσμίου Κυπέλλου 1982 |
| 2. | 27 Απριλίου 1983 |  Πορτογαλία | **3** –0 | 5–0 | Προκριματικά Ευρωπαϊκού Πρωταθλήματος 1984 |
| 3. | 9 Οκτωβρίου 1983 |  Πολωνία | **1** –0 | 2–0 |
| 4. | 27 Μαρτίου 1985 | Τιφλίδα |  Αυστρία | **1** –0 | 2–0 | Φιλικός αγώνας |
| 5. | 17 Απριλίου 1985 | Στάδιο Βάνκντορφ, Βέρνη |  Ελβετία | **2 –** 1 | 2–2 | Προκριματικά Παγκοσμίου Κυπέλλου 1986 |
| 6. | 21 Νοεμβρίου 1988 | Δαμασκός |  Συρία | **1** –0 | 2–0 | Φιλικός αγώνας |

Διακρίσεις
----------

### Ως παίκτης

Συλλογικές
* Πρωτάθλημα ΕΣΣΔ: 1980, 1981, 1985, 1986, 1990
* Κύπελλο ΕΣΣΔ: 1982, 1985, 1987, 1990
* Σούπερ Καπ ΕΣΣΔ: 1980, 1985, 1986
* Κύπελλο Κυπελλούχων Ευρώπης: 1986
* Τρόπαιο Σαντιάγο Μπερναμπέου: 1986
* Πρωτάθλημα Ουκρανίας: 1993
* Κύπελλο Ουκρανίας: 1993

Ατομικές
* Χρυσός Παίκτης Ευρωπαϊκού Πρωταθλήματος Κ21: 1980
* Ουκρανός Ποδοσφαιριστής της Χρονιάς: 1982, 1985
* Σοβιετικός Ποδοσφαιριστής της Χρονιάς: 1985

### Ως προπονητής

#### Ντιναμό Κιέβου

* Πρωτάθλημα Ουκρανίας: 2006–07
* Κύπελλο Ουκρανίας: 2005–06, 2006–07

#### Νασάφ Καρσί

* ΑΦΚ Καπ: 2011
* Πρωτάθλημα Ουζμπεκιστάν: 2η θέση 2011
* Κύπελλο Ουζμπεκιστάν: Φιναλίστ 2011

Παραπομπές
----------

1. ↑  (πολλαπλές γλώσσες) *Transfermarkt*. 117378. Ανακτήθηκε στις 9  Οκτωβρίου 2017.
2. 1 2  (Πολωνικά) *90minut.pl*. 341. Ανακτήθηκε στις 23  Σεπτεμβρίου 2022.
3. ↑  (πολλαπλές γλώσσες) *Transfermarkt*. 4056. Ανακτήθηκε στις 4  Απριλίου 2022.
4. ↑  Football at the 1979 Spartakiad of the Peoples of USSR
5. ↑  Matthias Arnhold (29 Φεβρουαρίου 2012). «Anatoliy Vasilyevich Demyanenko - Goals in International Matches». Rec.Sport.Soccer Statistics Foundation. Ανακτήθηκε στις 15 Μαρτίου 2012.
6. ↑  Szabó replaces Demyanenko – UEFA.com, 21 Σεπτεμβρίου 2007
7. ↑  Анатолию ДЕМЬЯНЕНКО: «Cоберемся человек 20-30, вспомним былое» (στα ρώσικα). profootball.ua. 26 Φεβρουαρίου 2021. CS1 maint: Μη αναγνωρίσιμη γλώσσα (link)
8. ↑  .. Anatoliy Demyanenko. www.rusteam.permian.ru (5 November 1952). Ανακτήθηκε στις 2 Ιανουαρίου 2011.

Εξωτερικοί σύνδεσμοι
--------------------

* (Αγγλικά) Anatoli Demyanenko – Επιδόσεις στις διοργανώσεις της FIFA  Ρεκόρ αγώνων
* Προπονητικό προφίλ στο Transfermarkt.com

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Ποδόσφαιρο
 |

 |